Diari Oficial de la Generalitat Valenciana


Sumari del DOGV 9423, del 08-09-2022 (2022/8030)

Informació pública d'alienació de l'aprofitament extraordinari de fusta en la forest d'utilitat pública V011, Solana de l'Oest, al terme municipal de Fontanars dels Alforins i propietat de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9423

Data del DOGV
:   08-09-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/8030


Data del document
:   02-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Fontanars dels Alforins
    * contracte administratiu

Informació pública d'alienació de l'aprofitament extraordinari de fusta en la forest d'utilitat pública V011, Solana de l'Oest, al terme municipal de Fontanars dels Alforins i propietat de la Generalitat Valenciana. [2022/8030]  
1. Objecte  
1.1. L'objecte d'aquest annex és l'establiment del procediment i condicions per a l'alienació de l'aprofitament extraordinari de fusta en la forest d'utilitat pública V011 Solana de l'Oest, al terme municipal de Fontanars dels Alforins gestionat per la Conselleria d'Agricultura, Desenvolupament Rural, Emergència Climàtica i Transició Ecològica, a la província de València.  
  
2. Tramitació, procediment i tipus de licitació  
2.1. L'entitat que realitzarà l'alienació de l'aprofitament extraordinari de fusta en la forest d'utilitat pública V011 Solana de l'Oest al terme municipal de Fontanars dels Alforins, propietat de la Generalitat Valenciana, serà la direcció territorial de València de la conselleria competent en matèria de medi ambient, conforme a l'indicat en l'annex.  
  
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, recollits en l'article 15.5 de la Llei 43/2003, de 21 de novembre, de forests, així com amb el que es disposa en la matèria en la legislació reguladora del règim local i la legislació vigent en matèria de patrimoni de les administracions públiques i contractació del sector públic.  
2.3. El tipus de licitació serà obert, de tramitació ordinària i es realitzarà, amb caràcter general, mitjançant subhasta a l'alça en la quantitat establida en l'annex I.  
2.4. Podran optar les persones físiques o jurídiques amb plena capacitat d'obrar i que no estiguen incurses en algunes de les prohibicions per a contractar assenyalades en la normativa vigent en matèria de contractes del sector públic.  
  
3. Plec general de condicions economicoadministratives  
3.1. Per als aprofitaments en forests propietat de la Generalitat Valenciana serà aplicable el plec general de condicions economicoadministratives per a l'alienació dels aprofitaments forestals en forests propietat de la Generalitat, recollit en la instrucció de la Direcció General de Medi Natural i Avaluació Ambiental de 14.07.2017 i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana, així com les condicions recollides en el present anunci de subhasta.  
3.2. El plec general de condicions economicoadministratives per a l'alienació dels aprofitaments forestals en forests propietat de la Generalitat es podrà consultar en les dependències de la direcció territorial de la conselleria competent en matèria de medi ambient, situada al carrer Gregori Gea, 27, 5a planta, de València i en l'enllaç  
https://agroambient.gva.es/documents/47006413/641822823/09\_Instrucción\_DGMN\_pliego\_Gnral\_Enajenacion\_aprovfor/74639bfd-bc13-437c-a91e-084e0f8acc9f  
  
4. Plec de condicions tecnicofacultatives  
4.1. Serà d'aplicació per als aprofitaments objecte d'aquest anunci el plec general de condicions tecnicofacultatives per a l'alienació dels aprofitaments forestals en forests gestionades per la Generalitat, recollit en la instrucció de la Direcció General de Medi Natural i Avaluació Ambiental de 14.07.2017 i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana, així com les condicions recollides en el present anunci.  
  
4.2. Sense perjudici d'això, els aprofitaments objecte d'aquest anunci comptaran amb un plec de condicions particulars tecnicofacultatives específic. Aquest plec haurà de ser subscrit pel titular de la forest, l'adjudicatari i pel tècnic facultatiu designat a aquest efecte, i contindrà la taxació i el període d'execució o gaudi de l'adjudicació.  
  
4.4. Per a les forests propietat de la Generalitat, aquests plecs es podran revisar en les dependències de la direcció territorial de la conselleria competent en matèria de medi ambient, situada al carrer Gregori Gea, 27, 5a planta, de València i en l'enllaç https://agroambient.gva.es/es/web/medio-natural/aprovechamientos-forestales/-/listado\_documentos/i5b8kiandktx/folder/380779228  
  
5. Condicions d'execució de l'aprofitament  
5.1. L'adjudicació de l'aprofitament extraordinari de fusta implica per a l'adjudicatari assumir els drets, els deures i les obligacions que preveu la Llei 3/1993, de 9 de desembre, forestal de la Comunitat Valenciana i el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana.  
  
5.2. La persona titular de l'aprofitament i els qui hi intervinguen prendran totes les precaucions que siguen necessàries a fi de reduir la possibilitat d'originar incendis forestals, complint totes les mesures preventives que s'assenyalen en el marc del que es disposa en la legislació, especialment en matèria de prevenció d'incendis forestals, actualment el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució de treballs que es realitzen en terreny forestal o en els seus voltants.  
5.3. Se suspendran els treballs en cas de decretar-se la preemergència de nivell 3 o qualsevol altra circumstància que a criteri de la Conselleria d'Infraestructures, Territori i Medi Ambient poguera concórrer en aqueix moment que fera desaconsellable la realització d'aquests. Es pot conéixer el nivell d'alerta sobre incendis consultant en ww.w.112cv.cm o en els mateixos ajuntaments.  
5.4. Qualsevol persona que advertisca l'existència o inici d'un incendi forestal estarà obligada a avisar l'autoritat competent o els serveis d'emergència. En qualsevol cas, l'adjudicatari prendrà les precaucions necessàries per a evitar l'incendi forestal, atenint-se a les disposicions vigents en matèria d'incendis forestals, i haurà de col·laborar en la seua extinció sense cap dilació en cas que fora requerit per a això, amb tots els mitjans de què dispose en la forest en aqueix moment  
5.5. En qualsevol cas, la maquinària utilitzada en l'aprofitament haurà de comptar amb extintors. En moments de màxim risc s'evitarà efectuar accions que puguen produir ignicions, i es tindrà màxima cura en la custòdia de combustibles i olis.  
5.6. L'execució de l'aprofitament es controlarà mitjançant les operacions de reconeixement final de les tones alienades de fusta. Els pesatges dels camions carregats amb el producte es realitzaran en bàscules públiques; el lloc de pesatge s'establirà en el moment del lliurament de la llicència i haurà de constar en l'acta de lliurament de l'aprofitament. Tan sols i per raons de causa major, avaria o desaparició de la bàscula, podrà canviar-se el lloc de pesatge amb notificació prèvia per escrit a l'Administració.  
  
6. Termini d'execució i pròrroga  
6.1. El termini d'execució de l'aprofitament extraordinari de fusta en la forest d'utilitat pública V011 Solana de l'Oest, al terme municipal de Fontanars dels Alforins, finalitza el 31 de desembre de 2022.  
  
6.2. No es concedirà cap pròrroga al termini fixat en l'adjudicació, llevat que concórrega alguna de les següents circumstàncies:  
quan s'haja suspés temporalment, i en aquest cas la pròrroga serà, en principi, per un termini igual al d'aquesta suspensió.  
si hi haguera impossibilitat absoluta d'executar l'aprofitament per causes alienes a la persona adjudicatària.  
per raons extraordinàries de caràcter cinegètic o silvícola que ho aconsellen, amb informe previ del tècnic instructor o responsable i pel temps estrictament necessari per a solucionar aquestes circumstàncies.  
6.3. La persona adjudicatària haurà de sol·licitar la pròrroga amb un mes d'antelació respecte de la data en què expire el seu termini de vigència.  
  
7. Lloc i termini de presentació de les ofertes  
7.1. Les proposicions per a optar a la subhasta es presentaran en les dependències situades al carrer Gregori Gea, 27, 5a planta, de València. No obstant això, les proposicions es podran presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
El termini per a la presentació de les sol·licituds de participació serà de 10 dies naturals a comptar des de l'endemà de la publicació del corresponent anunci en el Diari Oficial de la Generalitat Valenciana.  
  
  
8. Documentació que es requereix per a accedir a la subhasta  
8.1. Les proposicions es presentaran en dos sobres tancats i signats pel licitador o la persona que el represente i es denominaran A i B.  
  
8.2. En el sobre A s'inclourà la següent documentació:  
- Còpia del DNI del licitador si fora persona física, o còpia de l'escriptura o un altre document de constitució o fundació si fora persona jurídica, així com còpia de l'escriptura o un altre apoderament legal del representant que subscriga la documentació en nom de l'entitat en qüestió. Haurà d'acreditar-se, igualment, per les persones jurídiques la inscripció en els registres públics en què legalment fora obligatòria la seua inscripció. Còpia del NIF en cas d'empreses.  
- Declaració responsable de la seua plena capacitat d'obrar, de no trobar-se incurs en cap de les circumstàncies que enumera la legislació vigent de contractes del sector públic i de trobar-se al corrent del compliment de les obligacions tributàries i de la Seguretat Social imposades per les disposicions vigents.  
8.3. El sobre B contindrà exclusivament la proposició econòmica.  
  
9. Lloc i data de celebració de la subhasta  
9.1. La subhasta se celebrarà en les dependències de la Direcció Territorial de València en la data que figura en l'annex.  
9.2. Quan la primera subhasta resulte deserta se celebrarà la segona deu dies hàbils després, a comptar des de la publicació en el tauler d'anuncis del resultat d'aquesta, que es pot consultar en el següent enllaç: http://www.agroambient.gva.es/es/tablon-de-anuncios. En els primers cinc dies hàbils d'aquest termini hauran de presentar-se les sol·licituds per a participar en la segona subhasta, en els mateixos termes i condicions que per a la primera.  
  
10. Garantia definitiva  
10.1. L'adjudicatari haurà de consignar obligatòriament una garantia definitiva per valor del 10 per cent de l'import d'adjudicació en el termini de 10 dies a partir de la data en què li siga comunicada l'adjudicació. La no consignació de la garantia en el termini assenyalat serà motiu d'anul·lació del procés d'adjudicació iniciat, i es passarà a la següent oferta més ben situada.  
10.2. La garantia definitiva respondrà de les penalitzacions imposades a l'adjudicatari per raó de l'activitat que realitze, del rescabalament dels danys i perjudicis que l'adjudicatari ocasionara al titular de la forest amb motiu de l'adjudicació, de les despeses originades a aquest per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que s'estableix en els plecs de condicions economicoadministratives i tecnicofacultatives o amb caràcter general en la legislació de contractes del sector públic.  
10.3. La devolució de la garantia definitiva es produirà quan finalitze el termini vigent de l'adjudicació, una vegada haja certificat la direcció territorial de València la seua correcta execució o gaudi.  
  
11. Obtenció de la llicència i lliurament de l'aprofitament  
11.1. Una vegada siga ferma l'adjudicació i li siga comunicada a l'adjudicatari, serà condició indispensable que aquest dispose de la llicència que autoritza l'execució de l'aprofitament.  
11.2. La llicència serà expedida per la direcció territorial de València al càrrec de la qual estiga la forest, una vegada s'haja constituït la garantia definitiva per part de l'adjudicatari de l'aprofitament.  
11.3. La llicència haurà d'estar disponible en el lloc on es desenvolupe l'activitat, i podrà ser requerida en qualsevol moment per les autoritats competents.  
11.4. No es podrà gaudir de l'aprofitament fins que no es trobe senyalitzada la superfície d'aprofitament sobre el terreny d'acord amb la normativa vigent. Els treballs i materials necessaris per a la senyalització no podran computar-se com a millores i seran per compte de l'adjudicatari.  
  
12. Causes de resolució de l'adjudicació  
12.1. Les causes de resolució de l'adjudicació seran les previstes en el plec general de condicions economicoadministratives per a l'alienació dels aprofitaments forestals en forests propietat de la Generalitat, i es podran consultar en les dependències de la direcció territorial de la conselleria competent en matèria de medi ambient, situada al carrer de Gregori Gea, 27, 5a planta, de València, i en l'enllaç: https://agroambient.gva.es/documents/59857507/350957277/09\_Instrucció\_DGMN\_pliego\_Gnral\_Enajenacion\_aprovfor/74639bfd-bc13-437c-a91e-084e0f8acc9f  
  
València, 2 de setembre de 2022.- La directora territorial: Isabel Gomis Moratal.